স্বাধীনতার পথে ফিলিস্তিন : নিজভূমে পরাধীন এক দেশের নাম ফিলিস্তিন। মার্কিন যুক্তরাষ্ট্রসহ পশ্চিমাবিশ্ব এবং অপ্রতিরোধ্য ইহুদি চক্রের বিরামহীন আক্রমণে ও কূটকৌশলে ক্ষতবিক্ষত এ দেশটি জাতিসংঘের অনুমোদন থাকা সত্ত্বেও স্বাধীন দেশ হিসেবে প্রতিষ্ঠা পায়নি। দেশটি এ বছর জাতিসংঘের ৬৬তম সাধারণ অধিবেশনে জাতিসংঘের পূর্ণাঙ্গ সদস্যপদ লাভের জন্য আবেদন করে। ২৩ সেপ্টেম্বর ফিলিস্তিন পূর্ণাঙ্গ সদস্যপদের আবেদন করলে যুক্তরাষ্ট্র তাতে ভেটো দেয়। এ পর্যন্ত ৪৩ বার ফিলিস্তিনের বিপক্ষে ভেটো ক্ষমতা প্রয়োগ করে মার্কিন যুক্তরাষ্ট্র।